Document ID: 32004D0592

KOMISIJAS LĒMUMS
(2004. gada 23. jūlijs)
par izmaiņām Lēmumā 1999/659/EK, kas nosaka Eiropas Lauksaimniecības virzības un garantiju fonda Garantiju nodaļas lauku attīstības pasākumu asignējumu paredzamo sadalījumu dalībvalstīm laika posmā no 2000. līdz 2006. gadam
(izziņots ar dokumenta numuru K(2004) 2837)
(autentisks ir vienīgi teksts angļu, dāņu, franču, grieķu, holandiešu, itāliešu, portugāļu, somu, spāņu, vācu un zviedru valodā
(2004/592/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai (1) un jo īpaši tās 46. panta 2. punktu,
tā kā:
(1)
Ar Lēmumu Nr. 1999/659/EK (2) Komisija ir noteikusi lauku attīstības pasākumu asignējumu paredzamo sadalījumu dalībvalstīm, kas daļēji tiek finansēts no ELVGF Garantiju nodaļas laika posmā no 2000. līdz 2006. gadam.
(2)
Saskaņā ar Regulas (EK) Nr. 1257/1999 46. panta 3. daļu sākotnējā sadale tiek koriģēta, pamatojoties uz faktiskajiem izdevumiem un pārskatītajām izdevumu prognozēm, ko iesniedz dalībvalstis, ievērojot programmas mērķus.
(3)
Saskaņā ar Komisijas 2004. gada 29. aprīļa Regulas (EK) Nr. 817/2004 57. panta 2. daļu par to, kā piemērojama Padomes Regula (EK) Nr. 1257/1999 par atbalstu lauku attīstībai no Eiropas Lauksaimniecības virzības un garantiju fonda (ELVGF) (3), Komisijai asignējuma paredzētais sadalījums dalībvalstīm, kas noteikts Lēmumā Nr. 1999/659/EK, jākoriģē divus mēnešus pēc attiecīgā finanšu gada budžeta pieņemšanas.
(4)
Asignējuma paredzētā sadalījuma koriģēšanai jānotiek, ņemot vērā dalībvalstu finanšu plānu izpildi 2000. - 2003. gadā un pārskatītās izdevumu prognozes 2004., 2005. un 2006. gadam, kas jāiesniedz līdz 2003. gada 1. oktobrim.
(5)
Tādēļ Lēmumā 1999/659/EK ir jāveic attiecīgas izmaiņas,
IR PIEŅĒMUSI ŠO LĒMUMU.
1. pants
Lēmuma Nr. 1999/659/EK pielikuma teksts tiek aizstāts ar šā Lēmuma pielikuma tekstu.
2. pants
Šis Lēmums attiecas uz Apvienoto Karalisti, Austriju, Beļģiju, Dāniju, Franciju, Grieķiju, Itāliju, Īriju, Luksemburgu, Nīderlandi, Portugāli, Somiju, Spāniju, Vāciju un Zviedriju.
Briselē, 2004. gada 23. jūlijā

Labels: 2
19
6
18
15